Up-703/02
Natisni
Opravilna št.:
Up-703/02
Datum odločitve:
22. 4. 2003
ECLI:
ECLI:SI:USRS:2003:Up.703.02
Akt:
Ustavna pritožba družbe A. A. zoper sklep Vrhovnega sodišča št. III Ips 45/2002 z dne 16. 9. 2002

Ustavne pritožba družbe A. A. zoper sodbo Višjega sodišča v Ljubljani št. Cpg 1092/2000 z dne 14. 3. 2002 v zvezi s sodbo Okrožnega sodišča v Murski Soboti št. Pg 3/2000 z dne 12. 10. 2000
Izrek:
Ustavna pritožba družbe A. A. zoper sklep Vrhovnega sodišča št. III Ips 45/2002 z dne 16. 9. 2002 se ne sprejme.

Ustavne pritožba družbe A. A. zoper sodbo Višjega sodišča v Ljubljani št. Cpg 1092/2000 z dne 14. 3. 2002 v zvezi s sodbo Okrožnega sodišča v Murski Soboti št. Pg 3/2000 z dne 12. 10. 2000 se zavrže.
Evidenčni stavek:
V delu, v katerem izpodbija sodbo Višjega sodišča, je pritožnikova ustavna pritožba prepozna, zato jo je bilo treba zavreči. V delu, ki se nanaša na sklep Vrhovnega sodišča o zavrženju revizije, pa Ustavno sodišče ustavne pritožbe ni sprejelo, ker izpodbijani sklep očitno ne krši pritožničnih ustavnih pravic.
Geslo:
5.4.6 - Temeljne pravice - Ekonomske, socialne in kulturne pravice - Svobodna gospodarska pobuda.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 74, Ustava [URS]

Člen 55.2.1 in 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
3. 12. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22365
Up-703/02-8
13. 5. 2003
SKLEP
Ustavno sodišče je v postopku za preizkus ustavne pritožbe družbe A. A., d.o.o., Ž., ki jo zastopa B. B., odvetnik v Z., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
1. Ustavna pritožba družbe A. A. zoper sklep Vrhovnega sodišča št. III Ips 45/2002 z dne 16. 9. 2002 se ne sprejme.
2. Ustavne pritožba družbe A. A. zoper sodbo Višjega sodišča v Ljubljani št. Cpg 1092/2000 z dne 14. 3. 2002 v zvezi s sodbo Okrožnega sodišča v Murski Soboti št. Pg 3/2000 z dne 12. 10. 2000 se zavrže.
Obrazložitev
1. Pritožnik je dne 3. 12. 2002 vložil ustavno pritožbo zoper sodne odločbe, navedene v izreku.
2. Z izpodbijanim sklepom je Vrhovno sodišče kot nedovoljeno zavrglo revizijo pritožnika zoper sodbo Višjega sodišča. Sklepu Vrhovnega sodišča o zavrženju revizije pritožnik sicer očita kršitev 74. člena Ustave, vendar pa kršitve z ničimer ne utemelji. Navedbe, s katerimi utemeljuje ustavno pritožbo, se namreč nanašajo le na sodbo Višjega in Okrožnega sodišča. Zgolj dejstvo, da je bila revizija pritožnika zavržena, pa še ne pomeni kršitve katerekoli človekove pravice ali temeljne svoboščine.
Ker s sklepom Vrhovnega sodišča o zavrženju revizije očitno niso bile kršene človekove pravice ali temeljne svoboščine, Ustavno sodišče ustavne pritožbe v tem delu ni sprejelo v obravnavo (1. točka izreka).
3. Ustavna pritožba zoper sodbo Višjega sodišča v Ljubljani št.
Cpg 1092/2000 z dne 14. 3. 2002 je prepozna. Po prvem odstavku 52. člena Zakona o Ustavnem sodišču (v nadaljevanju ZUstS) se namreč ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Rok za vložitev ustavne pritožbe zoper sodbo Višjega sodišča v Ljubljani je pričel teči z vročitvijo te sodbe pritožniku oziroma njegovemu pooblaščencu in ne šele z vročitvijo sklepa Vrhovnega sodišča, s katerim je bila revizija zoper navedeno sodbo kot nedovoljena zavržena. Vložitev nedopustnega pravnega sredstva (revizije v navedenem primeru) namreč ne vpliva na tek roka za vložitev ustavne pritožbe zoper sodbo Višjega sodišča. Iz dejstva, da je bil sklep o zavrženju revizije izdan dne 16. 9. 2002 je mogoče sklepati, da je bila sodba Višjega sodišča pritožniku oziroma njegovemu pooblaščencu vročena pred oziroma najkasneje tega dne. Ustavna pritožba, vložena dne 3. 12. 2002, je torej očitno prepozna. Zato jo je Ustavno sodišče v tem delu zavrglo (2. točka izreka).
4.Senat Ustavnega sodišča je sprejel ta sklep na podlagi prve alineje prvega odstavka 55. člena in prve alineje drugega odstavka 55. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić.
Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger